**ROMÂNIA**

**JUDEȚUL NEAMȚ**

**COMUNA ION CREANGĂ**

**PRIMAR**

**DISPOZIȚIA**

**Nr. 273 din 14.09.2023**

**Privind delegarea calității de ordonator principal de credite**

**viceprimarului comunei**

Analizând temeiurile juridice:

-art. 21 alin. (2) și (3) din Legea nr. 273/2006 privind finanțele publice, cu modificările și completările ulterioare;

- art. 20 alin. (1), (2) și (4) din Legea nr. 500/ 2002 privind finanțele publice, cu modificările și completările ulterioare;

- art. 13 alin. (1) și (2) din O.G. nr. 119/1999 privind controlul intern și controlul financiar preventiv, republicat, cu modificările și completările ulterioare;

- art. 2 alin. (3) și art. 10 alin. (1) din Legea nr. 82/1991 a contabilității, republicată, cu modificările și completările ulterioare;

- Ordinul ministrului finanțelor publice nr. 1792/2002 pentru aprobarea Normelor metodologice privind angajarea, lichidarea, ordonanțarea și plata cheltuielilor instituțiilor publice, precum și organizarea, evidența și raportarea angajamentelor bugetare și legale, cu modificările și completările ulterioare;

- Art. 157 din O.U.G. nr. 57/2019 privind Codul administrativ, cu modificările și completările ulterioare

În temeiul dispozițiilor art. 155 alin. (1) lit. ”e”, art. 196 alin. (1) lit. ”b” și art. 197 alin. (1) din O.U.G. nr. 57/2019, privind Codul administrativ,

**Primarul Comunei Ion Creangă, județul Neamț**

**DISPUNE**

**Art.** În perioada 18 – 22 septembrie 2023, se deleagă domnului viceprimar Constantin Vasile, să semneze pentru și în numele ordonatorului principal de credite angajarea de cheltuieli, utilizarea de credite bugetare și efectuarea operațiunilor privind încasarea veniturilor bugetare și plata cheltuielilor angajate numai în limita prevederilor bugetare.

**Art.2.** Prevederile prezentei dispoziții vor fi duse la îndeplinire de către primarul comunei Ion Creangă și persoana nominalizată la art. 1.

**Art. 3** Secretarul General al UAT Ion Creangă, va comunica prezenta instituțiilor, autorităților și persoanelor interesate.

PRIMAR

Dumitru-Dorin Tabacariu

Avizat ptr. Legalitate

Secretar General

Mihaela Niță